תקנות פינוי בינוי (פיצויים) (כללים לקביעת שכרו של שמאי פינוי בינוי)

{{ח:התחלה}}
{{ח:כותרת|תקנות פינוי בינוי (פיצויים) (כללים לקביעת שכרו של שמאי פינוי בינוי), התשע״ב–2011}}

{{ח:פתיח-התחלה}}
{{ח:תיבה|ק״ת תשע״ב, 272|תקנות פינוי בינוי (פיצויים) (כללים לקביעת שכרו של שמאי פינוי בינוי)|https://olaw.org.il/takanot/takanot-7059.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק פינוי ובינוי (פיצויים)#סעיף 7|סעיף 7(ב)}} {{ח:חיצוני|חוק פינוי ובינוי (פיצויים)|לחוק פינוי ובינוי (פיצויים), התשס״ו–2006}} (להלן – החוק), בהסכמת שר האוצר ובהתייעצות עם שר הבינוי והשיכון, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בקשה“ – בקשה לפי {{ח:חיצוני|חוק פינוי ובינוי (פיצויים)#סעיף 2א|סעיף 2א(א) לחוק}};
{{ח:ת|סוג=הגדרה}} ”הוועדה המייעצת“ – כהגדרתה {{ח:חיצוני|חוק פינוי ובינוי (פיצויים)#סעיף 2ב|בסעיף 2ב(א) לחוק}};
{{ח:ת|סוג=הגדרה}} ”היושב ראש“ – יושב ראש מועצת שמאי המקרקעין;
{{ח:ת|סוג=הגדרה}} ”צדדים“ – בעלי הדירות במקבץ פינוי ובינוי ויזם;
{{ח:ת|סוג=הגדרה}} ”ש״ח“ – שקלים חדשים.

{{ח:סעיף|2|שכרו של שמאי פינוי ובינוי}}
{{ח:תת|(א)}} שכרו של שמאי פינוי ובינוי, בהכרעתו לפי תקנת משנה (ב), יהיה באופן הדרגתי בהתאם למספר הדירות במקבץ פינוי ובינוי נושא הבקשה ערב ביצוע עסקת פינוי ובינוי, כמפורט {{ח:פנימי|תוספת|בתוספת}}.
{{ח:תת|(ב)}} שמאי פינוי ובינוי יתייחס בשומתו לדירות האופייניות במקבץ פינוי ובינוי נושא הבקשה, במצבן הקיים טרם ביצוע עסקת פינוי בינוי, ובמצבן כפי שהוא צפוי להיות לאחר השלמת העסקה וביצוע הבנייה בהתאם לה, ויכריע אם העסקה שהוצעה לבעלי הדירות במקבץ פינוי בינוי היא כדאית כלכלית, ואם אינה כדאית, באילו תנאים תיחשב כדאית כלכלית, וזאת ביחס לדירות האופייניות במקבץ פינוי בינוי כאמור.
{{ח:תת|(ג)}} על אף האמור בתקנת משנה (א), קיבלו הצדדים את הכרעתו של שמאי פינוי בינוי לפי תקנת משנה (ב) וסבר בעל דירה במקבץ האמור כי שווי דירתו גבוה משווי דירה אופיינית במקבץ פינוי בינוי, רשאי הוא לפנות בבקשה לשמאי פינוי בינוי כדי שיקבע אם העסקה שהוצעה לו כדאית כלכלית; שכרו של שמאי פינוי בינוי בשל קביעה בבקשה לפי תקנת משנה זו יהיה 1,500 ש״ח.

{{ח:סעיף|3|שכר חריג}}
{{ח:תת|(א)}} היושב ראש רשאי להורות, לבקשת יזם או שמאי פינוי ובינוי, ובהתקיים נסיבות מיוחדות, כי שכרו של שמאי פינוי ובינוי יהיה גבוה יותר או נמוך יותר מהשכר המחושב לפי {{ח:פנימי|סעיף 2|תקנה 2(א)}} (להלן – שכר חריג), וזאת לאחר שנתן ליזם ולשמאי פינוי ובינוי הזדמנות להשמיע את טענותיהם בעניין, ונימק את החלטתו; בתקנה זו, ”נסיבות מיוחדות“ – מורכבות הסוגיות הטעונות הכרעה במחלוקת או פשטותן, קיומה של הכרעה קודמת בבקשה שפרטיה דומים או איחוד דיונים בכמה בקשות שונות שהדיון בהן מתקיים לפני אותו שמאי פינוי ובינוי.
{{ח:תת|(ב)}} בקשה המוגשת ליושב ראש לפי תקנת משנה (א) תוגש בתוך 14 ימים מיום קבלת ההודעה על גובה שכרו של שמאי פינוי ובינוי לפי {{ח:פנימי|סעיף 6|תקנה 6(א)}}.
{{ח:תת|(ג)}} הורה היושב ראש על מתן שכר חריג לשמאי פינוי ובינוי, יודיע לשמאי פינוי ובינוי, ליזם וליושב ראש הוועדה לעניין מתחמי פינוי בינוי, על גובה שכרו בסמוך להעברת הבקשה בעניין לטיפולו.
{{ח:תת|(ד)}} הוועדה המייעצת תמנה שלושה מחבריה שיכהנו בוועדת משנה להשגות לעניין קביעת שכר חריג (להלן – ועדת המשנה להשגות); היושב ראש לא יהיה חבר בוועדת המשנה להשגות.
{{ח:תת|(ה)}} על החלטתו של היושב ראש לפי תקנת משנה (א) ניתן להשיג לפני ועדת המשנה להשגות, בתוך 7 ימים מיום שהודיע היושב ראש על מתן שכר חריג כאמור בתקנת משנה (ג); ועדת המשנה להשגות תכריע בהשגה ותודיע על החלטתה לשמאי פינוי ובינוי, ליזם וליושב ראש הוועדה לעניין מתחמי פינוי בינוי, בתוך 14 ימים מיום הגשת ההשגה.

{{ח:סעיף|4|מלוא השכר}}
{{ח:ת}} שכרו של שמאי פינוי ובינוי לפי {{ח:פנימי|סעיף 2|תקנה 2}} או לפי {{ח:פנימי|סעיף 3|תקנה 3}} יהווה את מלוא השכר ולא ייווספו לו תשלומים נוספים מאת הצדדים, למעט תשלום בעד המצאת מידע שהמצאתו כרוכה בהוצאות מיוחדות.

{{ח:סעיף|5|נשיאה בשכרו של שמאי פינוי ובינוי}}
{{ח:תת|(א)}} היזם יישא בשכרו של שמאי פינוי ובינוי; היו כמה יזמים בעסקה, יישאו הם, בינם לבין עצמם, בשכר כאמור, בחלקים שווים.
{{ח:תת|(ב)}} על אף האמור בתקנת משנה (א), בבקשה לפי {{ח:פנימי|סעיף 2|תקנה 2(ג)}}, יישא בעל הדירה נושא הבקשה בשכרו של שמאי פינוי ובינוי, ואולם שמאי פינוי ובינוי רשאי להטיל את תשלום שכרו לפי {{ח:פנימי|סעיף 2|התקנה האמורה}}, כולו או חלקו, על היזם, אם ראה שבקשת בעל הדירה מוצדקת באופן מובהק ושהעסקה שהוצעה לו מלכתחילה על ידי היזם חורגת מגדר הסביר.

{{ח:סעיף|6|הודעה על גובה שכרו של שמאי פינוי ובינוי}}
{{ח:תת|(א)}} שמאי פינוי ובינוי שקיבל הודעה על מינויו לפי {{ח:חיצוני|חוק פינוי ובינוי (פיצויים)#סעיף 2א|סעיף 2א(ב) לחוק}}, יודיע לצדדים וליושב ראש הוועדה לעניין מתחמי פינוי בינוי, בתוך שבעה ימים, מהו גובה שכרו לפי {{ח:פנימי|סעיף 2|תקנה 2}}, והוא רשאי לדרוש ממי שעליו לשאת בתשלום שכרו לפי {{ח:פנימי|סעיף 5|תקנה 5}}, לשלם רבע משכרו מיד לאחר קבלת ההודעה; היתה ההכרעה לפי {{ח:פנימי|סעיף 2|תקנה 2(ג)}}, רשאי שמאי פינוי ובינוי לדרוש את מלוא שכרו מיד לאחר קבלת בקשתו של בעל הדירה; על תשלום כאמור יחול {{ח:חיצוני|חוק פסיקת ריבית והצמדה#סעיף 5|סעיף 5(ב) לחוק פסיקת ריבית והצמדה, התשכ״א–1961}} (להלן – חוק פסיקת ריבית).
{{ח:תת|(ב)}} יתרת שכרו של שמאי פינוי ובינוי תשולם במועד קבלת ההודעה על קבלת ההחלטה של שמאי פינוי ובינוי; על תשלום כאמור יחול {{ח:חיצוני|חוק פסיקת ריבית והצמדה#סעיף 5|סעיף 5(ב) לחוק פסיקת ריבית}}.

{{ח:סעיף|7|שכר שמאי פינוי ובינוי שהפסיק את טיפולו}}
{{ח:ת}} הועבר עניין שלפני שמאי פינוי ובינוי לשמאי פינוי ובינוי אחר, או הודיע בעל דירה במתחם פינוי ובינוי שהסכמתו להתדיין לפני שמאי פינוי ובינוי נדרשת, שאין הוא מעוניין להמשיך את ההליך לפני שמאי פינוי ובינוי, רשאי היושב ראש, לבקשת שמאי פינוי ובינוי, לקבוע אם שמאי פינוי ובינוי זכאי לשכר ואם כן, את שיעורו, ורשאי הוא להורות על החזרת סכומים ששולמו לשמאי פינוי ובינוי על חשבון שכרו, ככל ששולמו.

{{ח:סעיף|8|תוספת מס ערך מוסף}}
{{ח:ת}} על שכר כאמור בתקנות אלה ייווסף מס ערך מוסף לפי {{ח:חיצוני|חוק מס ערך מוסף|חוק מס ערך מוסף, התשל״ו–1975}}.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 2|תקנה 2(א)}})}}}}

{{ח:סעיף*}}
{{ח:ת}}

מספר הדירות במקבץ פינוי ובינוי ערב ביצוע עסקת פינוי בינוי	שכרו של שמאי פינוי בינוי בעד כל דירה במקבץ (בש״ח)

בעד 40 הדירות הראשונות	800

בעד הדירה ה־41 עד הדירה ה־80	400

בעד הדירה ה־81 ואילך	200

{{ח:חתימות|ד׳ בכסלו התשע״ב (30 בנובמבר 2011)}}
* '''יעקב נאמן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]